《夜酌丹山》
宋代·陈著

石路深深著梵宫，绿阴截断出尘红。
春风杖屦閒忙外，明月山林醒醉中。
有酒何须白莲社，无诗可入碧纱笼。
归途自有儿扶笑，不用过溪劳远公。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。